
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 08.03.2011                                                                                                                                                                                                                                  Pl-x 43/2011


     R A P O R T  
     asupra 
propunerii legislative privind modificarea art. 21 alin.(2) din 

Legea contenciosului administrativ nr. 554/2004 

În temeiul dispoziţiilor art. 147 alin. (1) din Constituţia României, republicată, şi ale art. 1342 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă privind modificarea art. 21 alin.(2) din  Legea contenciosului administrativ nr. 554/2004, trimisă cu adresa nr. Pl-x 43/2011 din 21 februarie 2011, înregistrată sub nr.31/103 din 22 februarie 2011.
Potrivit dispoziţiilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată. 

Consiliul Legislativ a avizat favorabil iniţiativa legislativă, conform avizului nr. 181 din 24 februarie 2011.
     Propunerea legislativă are ca obiect de reglementare modificarea dispoziţiilor art. 21 alin. (2) din Legea contenciosului administrativ nr. 554/2004 pentru a pune în acord aceste prevederi cu Decizia Curţii Constituţionale nr. 1609/2010 prin care s-a constatat neconstituţionalitatea tezei a doua a acestui articol.
    În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată în şedinţa din 8 martie 2011. 
La dezbaterea propunerii legislative a participat, în calitate de invitat, din partea Ministerului Justiţiei, doamna Lidia Barac - secretar de stat.

În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, propunerea legislativă privind modificarea art. 21 alin.(2) din  Legea contenciosului administrativ nr. 554/2004, cu amendamentele admise, care sunt redate în Anexa nr. I. care face parte integrantă din raport. Amendamentele respinse sunt redate în Anexa nr. II la prezentul raport
Din numărul total de 26 membri ai Comisiei juridice, de disciplină şi imunităţi au participat la dezbateri   14 deputaţi.

În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 
                                           PREŞEDINTE,                                             SECRETAR,                                                                 

                                            Daniel BUDA                                       Gabriel ANDRONACHE

               Şef serviciu,

          Nicoleta Grecu
ANEXA nr. I
AMENDAMENTE ADMISE:
	Nr.

crt.
	Legea nr.554/2004, cu modificările şi completările ulterioare
	Text propunere legislativă
	Amendamente

(autorul amendamentului)
	Motivare

	1. 
	
	LEGE

privind modificarea art. 21 alin.(2) din Legea contenciosului administrativ 

nr. 554/2004
	Nemodificat.
	

	2. 
	
	 Articol  unic – Alineatul (2) al articolului 21 din Legea contenciosului administrativ nr. 554/2004, publicată în Monitorul Oficial al României, Partea I, nr.1154 din 7 decembrie 2004, cu modificările şi completările ulterioare, se modifică şi va avea următorul cuprins:


	Art.  I. – Alineatul (2) al articolului 21 din Legea contenciosului administrativ nr. 554/2004, publicată în Monitorul Oficial al României, Partea I, nr.1154 din 7 decembrie 2004, cu modificările şi completările ulterioare, se modifică şi va avea următorul cuprins:

Autor: Comisia juridică.
	Pentru respectarea normelor de tehnică legislativă.

	3. 
	(2) Constituie motiv de revizuire, care se adaugă la cele prevăzute de Codul de procedură civilă, pronunţarea hotărârilor rămase definitive şi irevocabile prin încălcarea principiului priorităţii dreptului comunitar, reglementat de art. 148 alin. (2), coroborat cu art. 20 alin. (2) din Constituţia României, republicată. Cererea de revizuire se introduce în termen de 15 zile de la comunicare, care se face, prin derogare de la regula consacrată de art. 17 alin. (3), la cererea temeinic motivată a părţii interesate, în termen de 15 zile de la pronunţare. Cererea de revizuire se soluţionează de urgenţă şi cu precădere, într-un termen maxim de 60 de zile de la înregistrare.
	 „(2) Constituie motiv de revizuire, care se adaugă la cele prevăzute de Codul de procedură civilă, încălcarea principiului priorităţii dreptului comunitar printr-o hotărâre rămasă definitivă şi irevocabilă, reglementat de art. 148 alin. (2), coroborat cu art. 20 alin. (2) din Constituţia României, republicată. Hotărârea se comunică părţii interesate în termen de 30 zile de la pronunţare. Cererea de revizuire se introduce în termen de 15 zile de la comunicare şi se soluţionează de urgenţă şi cu precădere, într-un termen de maximum 60 de zile de la înregistrare.” 

	„(2) Constituie motiv de revizuire, care se adaugă la cele prevăzute de Codul de procedură civilă, încălcarea, printr-o hotărâre judecătorească rămasă definitivă şi irevocabilă, a principiului priorităţii dreptului Uniunii Europene, reglementat de art. 148 alin. (2), coroborat cu art. 20 alin. (2) din Constituţia României, republicată. Hotărârea se comunică părţii interesate în termen de 30 zile de la pronunţare. Cererea de revizuire se introduce în termen de 15 zile de la comunicarea hotărârii şi se soluţionează de urgenţă şi cu precădere, într-un termen de maximum 60 de zile de la înregistrare.” 
Autor: Comisia juridică.
	Pentru acurateţea exprimării.

	4. 
	
	
	Art. II.-   Legea contenciosului administrativ nr. 554/2004, publicată în Monitorul Oficial al României, Partea I, nr.1154 din 7 decembrie 2004, cu modificările şi completările ulterioare, inclusiv cu modificarea adusă prin prezenta lege, se va republica în Monitorul Oficial al României, Partea I, dându-se textelor o nouă numerotare. 
Autor: Comisia juridică.
	  Pentru respectarea normelor de tehnică legislativă.


ANEXA nr. II
AMENDAMENTE RESPINSE:
	Nr. crt.
	Legea nr.554/2004, cu modificările şi completările ulterioare
	Amendamentul propus 

(autorul amendamentului)
	Amendamente

(autorul amendamentului)
	      Motivarea

1. Argumente pentru  susţinere

2.Argumente pentru respingere 
	Cameră Decizională

	1
	Art. 21 ……

(2) Constituie motiv de revizuire, care se adaugă la cele prevăzute de Codul de procedură civilă, pronunţarea hotărârilor rămase definitive şi irevocabile prin încălcarea principiului priorităţii dreptului comunitar, reglementat de art. 148 alin. (2), coroborat cu art. 20 alin. (2) din Constituţia României, republicată. Cererea de revizuire se introduce în termen de 15 zile de la comunicare, care se face, prin derogare de la regula consacrată de art. 17 alin. (3), la cererea temeinic motivată a părţii interesate, în termen de 15 zile de la pronunţare. Cererea de revizuire se soluţionează de urgenţă şi cu precădere, într-un termen maxim de 60 de zile de la înregistrare.
	„(2) Constituie motiv de revizuire, care se adaugă la cele prevăzute de Codul de procedură civilă, încălcarea principiului priorităţii dreptului comunitar printr-o hotărâre rămasă definitivă şi irevocabilă, reglementat de art. 148 alin. (2), coroborat cu art. 20 alin. (2) din Constituţia României, republicată. Hotărârea se comunică părţii interesate în termen de 30 zile de la pronunţare. Cererea de revizuire se introduce în termen de 15 zile de la comunicare şi se soluţionează de urgenţă şi cu precădere, într-un termen de maximum 60 de zile de la înregistrare.” 

	„(2) Constituie motiv de revizuire, care se adaugă la cele prevăzute de Codul de procedură civilă, încălcarea, printr-o hotărâre judecătorească rămasă definitivă şi irevocabilă, a principiului priorităţii dreptului Uniunii Europene, atunci când el nu a fost invocat în recurs, reglementat de art. 148 alin. (2), coroborat cu art. 20 alin. (2) din Constituţia României, republicată. Hotărârea se comunică părţii interesate în termen de 30 zile de la pronunţare. Cererea de revizuire se introduce în termen de 15 zile de la comunicarea hotărârii şi se soluţionează de urgenţă şi cu precădere, într-un termen de maximum 60 de zile de la înregistrare.” 

Autor:deputat  Gheorghe Gabor


	1. Pentru claritatea textului.
2. Prin vot, membrii Comisiei au apreciat că amendamentul nu se justifică.
	Senatul

	2
	(2) Constituie motiv de revizuire, care se adaugă la cele prevăzute de Codul de procedură civilă, pronunţarea hotărârilor rămase definitive şi irevocabile prin încălcarea principiului priorităţii dreptului comunitar, reglementat de art. 148 alin. (2), coroborat cu art. 20 alin. (2) din Constituţia României, republicată. Cererea de revizuire se introduce în termen de 15 zile de la comunicare, care se face, prin derogare de la regula consacrată de art. 17 alin. (3), la cererea temeinic motivată a părţii interesate, în termen de 15 zile de la pronunţare. Cererea de revizuire se soluţionează de urgenţă şi cu precădere, într-un termen maxim de 60 de zile de la înregistrare.
	 „(2) Constituie motiv de revizuire, care se adaugă la cele prevăzute de Codul de procedură civilă, încălcarea principiului priorităţii dreptului comunitar printr-o hotărâre rămasă definitivă şi irevocabilă, reglementat de art. 148 alin. (2), coroborat cu art. 20 alin. (2) din Constituţia României, republicată. Hotărârea se comunică părţii interesate în termen de 30 zile de la pronunţare. Cererea de revizuire se introduce în termen de 15 zile de la comunicare şi se soluţionează de urgenţă şi cu precădere, într-un termen de maximum 60 de zile de la înregistrare.” 

	„(2) Constituie motiv de revizuire, care se adaugă la cele prevăzute de Codul de procedură civilă, încălcarea, printr-o hotărâre judecătorească rămasă definitivă şi irevocabilă, a principiului priorităţii dreptului Uniunii Europene, reglementat de art. 148 alin. (2), coroborat cu art. 20 alin. (2) din Constituţia României, republicată.”

Autor: deputat Mircea Lup Silvestru
	1. Eliminarea tezei a doza se impune pentru a se permite derularea procedurii comune.

2. Prin vot, membrii Comisiei au apreciat că amendamentul nu se justifică.
	Senatul

